**Ν.Ε. ΓΛΩΣΣΑ – ΕΝΟΤΗΤΑ 4: ΟΝΟΜΑΤΙΚΗ ΦΡΑΣΗ – ΡΗΜΑΤΙΚΗ ΦΡΑΣΗ**

**Α. ΘΕΩΡΙΑ**

Κάθε πρόταση αποτελείται από δύο βασικά μέρη:

ΟΝΟΜΑΤΙΚΗ ΦΡΑΣΗ (Υποκείμενο) και

ΡΗΜΑΤΙΚΗ ΦΡΑΣΗ (Ρήμα + συμπληρώματα =αντικείμενο, κατηγορούμενο + προσδιορισμοί του ρήματος =επιρρηματικοί προσδιορισμοί κ.λπ.).

1. Η ΟΝΟΜΑΤΙΚΗ ΦΡΑΣΗ ΚΑΙ Η ΛΕΙΤΟΥΡΓΙΑ ΤΗΣ ΣΤΗΝ ΠΡΟΤΑΣΗ

Ονοματική είναι η φράση που έχει πυρήνα ένα ουσιαστικό ή άλλη λέξη (ή και πρόταση) που λειτουργεί ως ουσιαστικό.

π.χ.

- **Η υγεία** είναι το πολυτιμότερο αγαθό. (ουσιαστικό)

- **Οι πλούσιοι** αδιαφορούν για την οικονομική κρίση. (ουσιαστικοποιημένο επίθετο)

- **Αυτός** διαφώνησε. (αντωνυμία)

- **Το αύριο** είναι αβέβαιο (επίρρημα με άρθρο)

- **Όσοι προσπαθούν** προοδεύουν (δευτερεύουσα πρόταση)

- **Το να είσαι αισιόδοξος** είναι προτέρημα (δευτερεύουσα πρόταση με άρθρο)

Η Ο.Φ. που περιέχει ένα ουσιαστικό ή άρθρο και ουσιαστικό ονομάζεται **ΑΠΛΗ**.

Η Ο.Φ. που περιέχει εκτός από ουσιαστικό οτιδήποτε άλλο (π.χ. άρθρο + επίθετο + ουσιαστικό / άρθρο + ουσιαστικό + ουσιαστικό σε γενική / αριθμητικό + ουσιαστικό / άρθρο + ουσιαστικό + ολόκληρη φράση) ονομάζεται **ΔΙΕΥΡΥΜΕΝΗ**.

π.χ.

- **Δάκρυα** κύλησαν από τα μάτια του. ΑΠΛΗ

- **Το φαγητό** ήταν νόστιμο. ΑΠΛΗ

- **Η σωστή** **διατροφή** είναι απαραίτητη για τη ζωή μας. ΣΥΝΘΕΤΗ

- **Η υγεία** **του πατέρα** είναι κακή. ΣΥΝΘΕΤΗ

- **Τρεις μαθητές** έσπασαν το θρανίο. ΣΥΝΘΕΤΗ

- **Το ποτήρι που έσπασε** τον τραυμάτισε. ΣΥΝΘΕΤΗ

Η Ο.Φ. λειτουργεί ως υποκείμενο, αντικείμενο, κατηγορούμενο (του υποκειμένου ή του αντικειμένου), συμπλήρωμα πρόθεσης, συμπλήρωμα ουσιαστικού.

π.χ.

Η **ισορροπημένη διατροφή** είναι αναγκαία για την υγεία μας. (Υποκείμενο)

Αγοράζει μόνο **βιολογικά προϊόντα** (αντικείμενο).

Η απώλεια πέντε κιλών είναι **ο στόχος του**. (κατηγορούμενο)

Να τρώτε **χωρίς βιασύνη**. (συμπλήρωμα πρόθεσης)

Η κακή διατροφή προκαλεί προβλήματα **υγείας**. (συμπλήρωμα ουσιαστικού -άλλης ΟΦ)

2. Η ΡΗΜΑΤΙΚΗ ΦΡΑΣΗ.

Η ΡΦ έχει ως πυρήνα της το **ρήμα**.

Η διευρυμένη μορφή της περιλαμβάνει και τα συμπληρώματα και τους προσδιορισμούς του ρήματος (π.χ. αντικείμενο, επιρρηματικοί προσδιορισμοί κ.λπ.)

π.χ.

Το παιδί **έτρωγε**. (απλό ρήμα)

Το παιδί **έτρωγε το φαγητό λαίμαργα** (διευρυμένη: ρήμα, αντικείμενο, επιρρηματικός προσδιορισμός).

Μια ΟΦ μπορεί να είναι μέρος μιας ΡΦ (π.χ. αντικείμενο).

π.χ.

- Άλλαξε **διατροφικές συνήθειες**. (ΟΦ αντικείμενο)

- Το κτήριο αυτό έχει ανακηρυχθεί **διατηρητέο**. (ΟΦ κατηγορούμενο)

**Β. ΑΣΚΗΣΕΙΣ**

**1. Στις παρακάτω προτάσεις να βρείτε τις ΟΦ (υποκείμενο) και τις ΡΦ.**

α. Το διαδίκτυο είναι πολύ δημοφιλές στους νέους.

β. Υπάρχουν διάφορες παράξενες θεωρίες για τις πυραμίδες.

γ. Το Δέλτα του ποταμού Έβρου είναι ένας από τους δέκα σημαντικότερους υγρότοπους της Ελλάδας.

δ. Τα άστρα που βλέπουμε κάθε βράδυ στον ουρανό ανήκουν στη μεγάλη οικογένεια άστρων του γαλαξία μας.

ε. Μία από τις σημαντικότερες αιτίες θανάτου στη χώρα μας είναι τα τροχαία δυστυχήματα.

Στ. Την προβολή της ταινίας παρακολούθησαν πολλοί μαθητές, καθηγητές και γονείς.

**2. Στις παρακάτω προτάσεις να διακρίνετε τις ΟΦ (υποκείμενο) και να σημειώσετε αν έχουν *απλή* ή *διευρυμένη* μορφή. Στην περίπτωση που έχουν διευρυμένη, να σημειώσετε από τι αποτελούνται, όπως στο παράδειγμα που ακολουθεί:**

*Πολλοί συγγραφείς έχουν εκδώσει βιβλία σε ηλεκτρονική μορφή. → Πολλοί συγγραφείς: διευρυμένη μορφή (επίθετο + ουσιαστικό).*

α. Κανείς δεν μπορεί να φεύγει από το σχολείο χωρίς άδεια.

…………………………………………………………………………………………………………………………………………….

β. Οι συνθήκες των μεγαλουπόλεων δεν είναι ιδιαίτερα φιλικές για τους κατοίκους τους.

…………………………………………………………………………………………………………………………………………….

γ. Αυτό το σπίτι χτίστηκε στα τέλη του 19ου αιώνα.

…………………………………………………………………………………………………………………………………………….

δ. Στις 20:00 ακριβώς ξεκίνησε η παράσταση.

…………………………………………………………………………………………………………………………………………….

ε. Ο πρώτος στόχος που θέτει το σχολείο του 21ου αιώνα είναι η εκπαίδευση να στηρίζεται στις ανάγκες των μαθητών.

…………………………………………………………………………………………………………………………………………….

στ. Εμείς διαφωνούμε με τις απόψεις σας.

…………………………………………………………………………………………………………………………………………….

ζ. Τα μαγαζιά στην παραλία είναι πάντα γεμάτα κόσμο.

…………………………………………………………………………………………………………………………………………….

3. Να αντιστοιχίσετε τις έντονα γραμμένες ΟΦ (στήλη Α) με τον τρόπο με τον οποίο λειτουργούν κάθε φορά στην πρόταση (στήλη Β).

Α Β

1. Ο ελεύθερος χρόνος είναι **βασική ανάγκη** α. Υποκείμενο

για τον άνθρωπο.

2. Ο αγώνας για **την ειρήνη** πρέπει να είναι συνεχής. β. Κατηγορούμενο

3. **Η σωματική άσκηση** βοηθάει γ. Αντικείμενο

στην αντιμετώπιση της παχυσαρκίας.

4. Η μόλυνση **του περιβάλλοντος** απειλεί δ. Συμπλήρωμα πρόθεσης

τη ζωή στον πλανήτη μας.

5. Στο Βυζάντιο ειδικοί τεχνίτες έφτιαχναν ε. Συμπλήρωμα ουσιαστικού σε

**αυτόματα παιχνίδια** με κίνηση. πτώση γενική